पाएं अपने शहर की ताज़ा ख़बरें और फ्री ई-पेपरडाउनलोड करें
पंचायती राज विभाग के अपर मुख्य सचिव अमृत लाल मीणा ने पत्र जारी कर पंचायत सचिव एवं कार्यपालक सहायक द्वारा घर-घर जाकर प्रत्येक परिवार को छह-छह मास्क वितरण का आदेश दिया है। इसके लिए दिशा निर्देश जारी कर कहा गया है कि प्रत्येक मास्क की कीमत जीएसटी सहित 15 रुपये से अधिक नहीं होगी। ग्राम पंचायतों के पास उपलब्ध 15 वें वित्त आयोग के अनुदान मद की राशि से मास्क की खरीद की जाएगी। एक परिवार में अधिकतम सौ रुपये के मास्क ही दिए जाएंगे। किसी भी प्रकार का फोटो परिचय पत्र दिखाने पर ही मास्क का वितरण संभव होगा। ग्रामीण क्षेत्रों में रोजगार के उद्देश्य से ग्राम पंचायत द्वारा मास्क खरीद में सबसे पहले जीविका संपोषित ग्राम संगठन, संकुल संघ, उत्पादन समूह व खादी भंडार को प्राथमिकता दी जाएगी। इसकी जानकारी देते हुए प्रखंड पंचायत राज पदाधिकारी सुनील कुमार ने बताया कि पंचायत सचिव को प्रखंड के सभी पंचायत में मास्क वितरण कार्य में तेजी लाने को कहा गया है एवं उन्हें हिदायत भी दी गई है कि किसी भी परिस्थिति में एक ही व्यक्ति छूटना नहीं चाहिए । प्रखंड पंचायत राज पदाधिकारी ने यह भी बताया कि प्रतिदिन पंचायत सचिव के साथ मास्क वितरण कार्य को लेकर बैठक किया जाता है एवं इसकी जानकारी ली जाती है । इसके साथ ही करसौत व पकवालिया पंचायत में मास्क का वितरण शुरू हो गया है।
आंदर के लापरवाह दुकानदारों को सीओ ने दी हिदायत कहा-गाइडलाइन का पालन नहीं किया तो कार्रवाई
आंदर| पुलिस प्रशासन द्वारा बार बार दिशा-निर्देश देने के बाद भी दुकानदारों की लापरवाही बढ़ती जा रही है। इसको लेकर सीओ द्वारा शुक्रवार को लगाकर पुनः निर्देश दिया गया कि प्रखंड क्षेत्र के आंदर, असांव, पतार बाजार समेत विभिन्न बाजारों में यदि कोई चोरी-छिपे दुकान खोली तो जुर्माना के साथ दुकान को सील कर दिया जाएगा। 15 मई तक केवल दूध अंडा, मछली, मांस, सब्जी तथा खाद्य सामग्री छोड़कर कोई भी दुकान को खोलकर बेचते हुए पाए गए तो उसे उस पर आपदा प्रबंधन 2005 के तहत कार्रवाई की जाएगी। आपको बता दें कि सीओ रामेश्वर राम व थानाध्यक्ष मनोज कुमार को शुक्रवार सुबह सूचना मिली की बाजार में कुछ दुकानों में चोरी-छिपे सामानों की बिक्री की जा रही है।जिसके बाद थाना पुलिस के साथ पहुंचकर आंदर के सभी दुकानों को बंद कराया और सख्त निर्देश दिया कि आप सभी लॉक डाउन का पालन करें और चोरी छुपे दुकानों को खोल कर ना बेचे नहीं तो भारी जुर्माना के साथ दुकानें भी सील की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn